Az 1997-es Európa-bajnokságra a selejtezőket követően csoportelsőként jutott ki, a tornáról végül szerzett pont nélkül esett ki. Az 1999-es világbajnokság selejtezősorozatában Dánia mögött csoportja második helyén végzett, így pótselejtezőt kellett játszania Finnország ellen. Az oda-visszavágós rájátszásban mindkét mérkőzést 2–1-re nyerte meg, így 4–2-es összesítéssel jutott ki a vb-re. A tornán Norvégia mögött csoportmásodik lett, a negyeddöntőben Kína 2–0-s győzelemmel búcsúztatta az orosz nemzeti csapatot.